สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 28 ต.ค.59
28 ต.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (27 ต.ค.) หลังจากบริษัทจดทะเบียนบางแห่งเปิดเผยผลประกอบการที่ย่ำแย่ รวมถึงฟอร์ด มอเตอร์ และทวิตเตอร์ นอกจากนี้ ตลาดยังได้รับแรงกดดันจากรายงานที่ว่า ยอดสั่งซื้อสินค้าคงทนของสหรัฐปรับตัวลดลง ซึ่งสวนทางกับการคาดการณ์ของนักวิเคราะห์
ดัชนีเฉลี่ยอุตสาหกรรมดาวโจนส์ปิดที่ 18,169.68 จุด ลดลง 29.65 จุด หรือ -0.16% ดัชนี NASDAQ ปิดที่ 5,215.97 จุด ลดลง 34.30 จุด หรือ -0.65% ดัชนี S&amp;P500 ปิดที่ 2,133.04 จุด ลดลง 6.39 จุด หรือ -0.30%
 
ตลาดหุ้นยุโรปปิดเกือบทรงตัว เมื่อคืนนี้ (27 ต.ค.) โดยในขณะที่ตลาดได้รับแรงหนุนจากรายงานที่ว่าผลิตภัณฑ์มวลรวมภายในประเทศ (GDP) ของอังกฤษขยายตัวได้ดีเกินคาดในไตรมาส 3 นั้น ภาวะการซื้อขายโดยรวมก็ได้รับแรงกดดันจากรายงานผลประกอบการที่ผันผวนของบริษัทจดทะเบียนในยุโรป
ดัชนี Stoxx Europe 600 ขยับลงไม่ถึง 0.1% ปิดที่ 341.71 จุด
ดัชนี CAC-40 ตลาดหุ้นฝรั่งเศสปิดที่ 4,533.57 จุด ลดลง 1.02 จุด หรือ -0.02% ดัชนี DAX ตลาดหุ้นเยอรมันปิดที่ 10,717.08 จุด เพิ่มขึ้น 7.40 จุด หรือ +0.07% ดัชนี FTSE 100 ตลาดหุ้นลอนดอนปิดที่ 6,986.57 จุด เพิ่มขึ้น 28.48 จุด หรือ +0.41%
 
ตลาดหุ้นลอนดอนปิดบวก เมื่อคืนนี้ (27 ต.ค.) หลังจากสำนักงานสถิติแห่งชาติอังกฤษรายงานว่า ผลิตภัณฑ์มวลรวมภายในประเทศ (GDP) ของอังกฤษขยายตัวได้ดีเกินคาดในไตรมาส 3 ซึ่งข้อมูลดังกล่าวช่วยให้นักลงทุนคลายความวิตกกังวลเกี่ยวกับแนวโน้มเศรษฐกิจ หลังจากที่อังกฤษแยกตัวออกจากสหภาพยุโรป 
ดัชนี FTSE 100 ตลาดหุ้นลอนดอนปิดที่ 6,986.57 จุด เพิ่มขึ้น 28.48 จุด หรือ +0.41%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (27 ต.ค.) โดยได้แรงหนุนจากข่าวที่ว่า ซาอุดิอาระเบียและประเทศพันธมิตรในอ่าวเปอร์เซียได้ออกมาแสดงความตั้งใจที่จะปรับลดกำลังการผลิตลงถึง 4% นอกจากนี้ ตลาดยังได้รับแรงหนุนหลังจากสำนักงานสารสนเทศด้านการพลังงานของรัฐบาลสหรัฐ (EIA) ระบุว่า สต็อกน้ำมันดิบปรับตัวลดลงในสัปดาห์ที่ผ่านมา
สัญญาน้ำมันดิบ WTI ส่งมอบเดือนธ.ค.เพิ่มขึ้น 54 เซนต์ หรือ 1.1% ปิดที่ 49.72 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.เพิ่มขึ้น 49 เซนต์ หรือ 1% ปิดที่ 50.47 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวขึ้น เมื่อคืนนี้ (27 ต.ค.) เนื่องจากข้อมูลเศรษฐกิจที่อ่อนแอของสหรัฐได้กระตุ้นให้นักลงทุนเข้าซื้อทองคำในฐานะสินทรัพย์ที่ปลอดภัย นอกจากนี้ สัญญาทองคำยังได้แรงหนุนจากความต้องการทองคำในอินเดียที่ปรับตัวสูงขึ้น เนื่องจากเป็นช่วงการเฉลิมฉลองเทศกาลของชาวฮินดู
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 2.9 ดอลลาร์ หรือ 0.23% ปิดที่ระดับ 1,269.50 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 1.3 เซนต์ หรือ 0.07% ปิดที่ 17.639 ดอลลาร์/ออนซ์
สัญญาพลาตินัมส่งมอบเดือนม.ค.เพิ่มขึ้น 90 เซนต์ หรือ 0.09% ปิดที่ 964.90 ดอลลาร์/ออนซ์
สัญญาพัลลาเดียมส่งมอบเดือนธ.ค.ลดลง 7.75 ดอลลาร์ หรือ 1.3% ปิดที่ 613.20 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับสกุลเงินหลักในการซื้อขายที่ตลาดนิวยอร์กเมื่อคืนนี้ (27 ต.ค.) โดยได้รับแรงหนุนจากคาดการณ์ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในเดือนธ.ค. หลังจากสหรัฐเปิดเผยข้อมูลเศรษฐกิจที่แข็งแกร่งเมื่อวานนี้
เงินยูโรอ่อนค่าเมื่อเทียบดอลลาร์สหรัฐ ที่ระดับ 1.0902 ดอลลาร์สหรัฐ จากระดับ 1.0909 ดอลลาร์สหรัฐ ขณะที่เงินปอนด์อ่อนค่าลง ที่ระดับ 1.2178 ดอลลาร์สหรัฐ จากระดับ 1.2230 ดอลลาร์สหรัฐ ดอลลาร์ออสเตรเลียอ่อนค่าลงแตะ 0.7595 ดอลลาร์สหรัฐ จาก 0.7642 ดอลลาร์สหรัฐ
ดอลลาร์สหรัฐแข็งค่าเมื่อเทียบเยน สู่ระดับ 105.25 เยน จากระดับ 104.48 เยน อ่อนค่าลงเมื่อเทียบสวิสฟรังก์ ที่ระดับ 0.9934 ฟรังก์ จาก 0.9935 ฟรังก์ และแข็งค่าขึ้นเมื่อเทียบดอลลาร์แคนาดา ที่ระดับ 1.3387 ดอลลาร์แคนาดา จากระดับ 1.3364 ดอลลาร์แคนาดา